

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOMPOJEVCI**

**OPĆINSKO VIJEĆE**

KLASA: 363-01/18-04/03

URBROJ: 2196/07-18-1

Tompojevci, 17. prosinac 2018. godine

Na temelju članka 67. Zakona o komunalnom gospodarstvu („Narodne novine“ br. 68/18) i članka 29. Statuta Općine Tompojevci („Službeni vjesnik“ Vukovarsko-srijemske županije br. 05/13, 02/15, 05/16 i 02/18), Općinsko vijeće Općine Tompojevci na 12. sjednici održanoj dana 17.prosinca 2018. godine, donijelo je:

**PROGRAM**

**građenja komunalne infrastrukture**

**na području Općine Tompojevci u 2019.**

I. UVODNE ODREDBE

Članak 1.

Ovim Programom određuje se građenje komunalne infrastrukture te nabava opreme (u daljnjem tekstu: Program) na području Općine Tompojevci u 2019. godini.

**II. SREDSTVA ZA OSTVARIVANJE PROGRAMA**

**Članak 2.**

Sredstva za ostvarivanje Programa gradnje objekata i uređaja komunalne infrastrukture u 2019. godini planirana su u iznosu od **1.853.750,00 kuna,** a osigurat će se iz sljedećih izvora:

* opći prihod i primici 300.000,00 kn,
* komunalni doprinos 30.000,00 kn,
* šumski doprinos 70.000,00 kn,
* naknada za koncesije 35.000,00 kn,
* prodaja poljoprivrednog zemljišta 148.800,00 kn,
* dugogodišnji zakup poljoprivrednog zemljišta 213.150,00 kn,
* naknada za zadržavanje nezakonito izgrađenih zgrada 5.000,00 kn,
* pravo služnosti 96.000,00 kn,
* pomoći ministarstva regionalnog razvoja i fondova EU 419.400,00 kn,
* pomoći Fonda za zaštitu okoliša i energetsku učinkovitost u iznosu 134.400,00 kn,
* višak prihoda za posebne namjene 402.000,00 kn.

**III. GRAĐENJE OBJEKATA I UREĐAJA KOMUNALNE INFRASTRUKTURE**

**Članak 3.**

Na temelju predvidivih sredstava za ostvarivanje Programa građenja komunalne infrastrukture u nastavku se daje opis poslova s procjenom troškova građenja komunalne infrastrukture, kako slijedi:

**1. NABAVA KOMUNALNE OPREME ………….…………………………………………………………….. 168.000,00 kn**

* Komunalna oprema ……………..............................………………………………………….. 168.000,00 kn

**Izvor financiranja**: pomoći Fonda za zaštitu okoliša i energetsku učinkovitost u iznosu 134.400,00 kn, višak prihoda za posebne namjene u iznosu od 33.600,00 kn

**2. NERAZVRSTANE CESTE …………………………………………………………………………………….. 1.368.500,00 kn**

* Izrada revidiranih troškovnika za ceste ……………………………………………………………… 30.000,00 kn
* Rekonstrukcija ceste prema ciglani u Tompojevcima ……………………………………... 240.000,00 kn
* Rekonstrukcija ceste prema igralištu i parkiralište u Berku ……………………………… 600.000,00 kn
* Parkiralište ispred Centra za javne inicijative u Tompojevcima ………………………… 187.500,00 kn
* Županijska cesta prema groblju i parkiralište

na groblju u Mikluševcima (sufinanciranje) …………………………………………………….. 300.000,00 kn

* Troškovi stručnog nadzor za rekonstrukciju cesta ……………………………………….……. 11.000,00 kn

**Izvor financiranja**: opći prihod i primici 300.000,00 kn, komunalni doprinos 30.000,00 kn, šumski doprinos 70.000,00 kn, naknada za koncesije 35.000,00 kn, prodaja poljoprivrednog zemljišta 148.800,00 kn, dugogodišnji zakup poljoprivrednog zemljišta 213.150,00 kn, naknada za zadržavanje nezakonito izgrađenih zgrada 5.000,00 kn, pravo služnosti 96.000,00 kn, pomoći ministarstva regionalnog razvoja i fondova EU 269.400,00 kn, višak prihoda za posebne namjene 201.150,00 kn.

**3. VODOVODNA MREŽA …………………………………………………………………………………………… 317.250,00 kn**

* Projektna dokumentacija za rekonstrukciju vodovodne mreže

u naselju Mikluševci ( sufinanciranje)……………………………................................... 45.000,00 kn

* Projektna dokumentacija za rekonstrukciju vodovodne mreže

u naselju Berak (sufinanciranje)………………………………….................................... 32.500,00 kn

* Projektna dokumentacija za rekonstrukciju vodovodne mreže

u naselju Čakovci ( prijenos iz prošle godine) ……………….................................. 239.750,00 kn

**Izvor financiranja**: pomoći ministarstva regionalnog razvoja i fondova EU 150.000,00 kn, višak prihoda za posebne namjene 167.250,00 kn.

**IV. ZAVRŠNE ODREDBE**

**Članak 4.**

Program se tijekom proračunske godine može mijenjati i dopunjavati.

Ovaj Program objavit će se u «Službenom vjesniku» Vukovarsko-srijemske županije, a primjenjuje se od 1. siječnja 2019. godine.

Predsjednik Općinskog vijeća

Dubravko Martić